22/08/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN661A 2011/24-1

Resolución do 3 de agosto de 2012, da Xefatura Territorial da Consellería de Economía e Industria da Coruña, pola que se somete a información pública a solicitude de autorización administrativa, a declaración de utilidade pública, en concreto, e a necesidade de urxente ocupación que iso implica, a aprobación do proxecto de execución, do proxecto sectorial de incidencia supramunicipal, e do estudo de impacto ambiental do parque eólico Pico Cedeira, nos concellos de Cerceda e A Laracha, na provincia da Coruña (expediente: IN661A 2011/24-1). En cumprimento do disposto na Lei 54/1997, do 27 de novembro, do sector eléctrico; no Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica; no Decreto 442/1990, do 13 de setembro, de avaliación de impacto ambiental para Galicia; no Real decreto lexislativo 1/2008, do 11 de xaneiro, polo que se aproba o texto refundido da Lei de avaliación de impacto ambiental de proxectos, modificado pola Lei 6/2010, do 24 de marzo; no Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal; na Lei 10/1995, do 23 de novembro de ordenación do territorio de Galicia; e na Lei 8/2009, do 22 de decembro, pola que se regula o aproveitamento eólico en Galicia, sométese a información pública a solicitude presentada pola empresa Sigenera, S. L., para as instalacións que se describen a continuación: Solicitante: Sigenera, S. L. Domicilio social: Avda. Linares Rivas, 1-baixo, 15005 A Coruña Denominación do proxecto: parque eólico Pico Cedeira Municipios afectados: Cerceda e A Laracha (A Coruña) Potencia a instalar: 48 MW. Orzamento total: 66.840.957 €. Localización (área de afección): Poligonal do parque eólico Pico Cedeira (coordenadas UTM) Antena meteorolóxica (coordenadas UTM) Aeroxeradores (coordenadas UTM) Características técnicas das instalacións: • 16 aeroxeradoresVestas V-112 ou similar de 3000 kW de potencia nominal unitaria con xerador síncrono, montados sobre fuste tubular metálico cunha altura de 84 m e un diámetro de rotor de 112 m. • 16 centros de transformación de potencia unitaria 3.350 kVA, con relación de transformación de 0,69/30 kV, instalados no interior dos aeroxeradores coa súa correspondente aparamenta de seccionamento, manobra e protección. • Rede eléctrica soterrada a 30 kV, de interconexión entre os centros de transformación 0,69/30 kV dos aeroxeradores e a subestación do parque eólico, composta por 4 circuitos con condutores tipo RHZ1-OL 18/30 kV de distintas seccións. • Subestación transformadora híbrida tipo PASS 30/66 kV para evacuación da enerxía producida no parque eólico, composta polos correspondentes equipos de control, seccionamento, manobra, medida e protección, e os seguintes equipos principais: Un parque intemperie formado por unha posición de liña composta de pararraios ZnO, un equipamento compacto illado SF6, transformadores de tensión para protección e medida, e unha posición de transformador de potencia composta dun transformador principal de potencia nominal 50/55 MVA ONAN/ONAF e unha relación de transformación 30/66 kV, resistencia de posta a terra, e un transformador de servizos auxiliares de potencia nominal 100 kVA e unha relación de transformación 30/04 kV. Un edificio de control que inclúe celas normalizadas de distribución de primaria: cela de protección de transformador de potencia, celas de liña de aeroxeradores e cela de medida, así como sistemas de control e protección. • 1 torre meteorolóxica autoportante de 84 m de altura, equipada con anemómetros, cataventos, medidores de temperatura e de presión e logger rexistrador. Obxecto da información pública: A autorización administrativa, a aprobación do proxecto de execución e a declaración de utilidade pública das instalacións. Esta declaración de utilidade pública levará implícita, de acordo co artigo 54 da Lei 54/1997, a necesidade da urxente ocupación, para os efectos da expropiación forzosa, dos bens e dereitos afectados necesarios para o establecemento destas instalacións. O estudo de impacto ambiental. O proxecto sectorial de incidencia supramunicipal. Relación de propietarios, bens e dereitos afectados: A relación concreta e individualizada dos propietarios, bens e dereitos afectados figura no anexo que se insire con esta resolución. O que se fai público para coñecemento xeral e dos propietarios dos predios e demais titulares afectados que non chegaron a un acordo coa entidade solicitante, e que figuran na relación do anexo desta resolución, así como das persoas que, sendo titulares de dereitos reais ou intereses económicos sobre os bens afectados fosen omitidas, para que poidan examinar o expediente, na Xefatura Territorial da Consellería de Economía e Industria da Coruña, sita no edificio administrativo Monelos, rúa Vicente Ferrer, n.º 2, 15071 A Coruña, e presentar as súas alegacións no prazo de trinta días, que comezará a contar a partir do día seguinte ao da última publicación ou da notificación individual. Para idénticos efectos e no prazo de 30 días, que comezará a contar a partir do día seguinte ao da última publicación deste anuncio, o estudo de impacto ambiental correspondente ás instalacións do parque eólico Pico Cedeira poderase examinar nesta Xefatura Territorial de Economía e Industria da Coruña, así como nos concellos de Cerceda e A Laracha e na Xefatura Territorial da Consellería de Medio Ambiente, Territorio e Infraestruturas. Así mesmo, poderase examinar o proxecto de execucióne o proxecto sectorial de incidencia supramunicipal nos concellos de Cerceda e A Laracha e nas dependencias desta Xefatura Territorial da Consellería de Economía e Industria da Coruña. Unha vez finalizado o prazo, o expediente, xunto coas alegacións recibidas, remitirase á Dirección Xeral de Industria, Enerxía e Minas da Consellería de Economía e Industria. Esta publicación faise igualmente para os efectos do previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, en relación cos interesados que sexan descoñecidos, ou cando se ignore o lugar ou o medio da notificación ou ben, se intentada a notificación, non se puidese realizar, as dilixencias relativas ao expediente entenderanse co Ministerio Fiscal nos supostos previstos no artigo 5 da Lei do 16 de decembro de 1954, de expropiación forzosa. A Coruña, 3 de agosto de 2012. A Xefa Territorial Susana Vázquez Romero ANEXO Parque eólico Pico Cedeira. Relación de propietarios, bens e dereitos afectados ZAPATA, PLAT. (PLATAFORMA): superficie de expropiación de pleno dominio de los terrenos afectados por las zapatas y plataformas de los aerogeneradores, así como los taludes y terraplenes que se necesitan para su construcción. SET. (SUBESTACIÓN): superficie de expropiación de pleno dominio de los terrenos afectados para la ubicación de la subestación transformadora y el edificio de control. VUELO: servidumbre de vuelo de los aerogeneradores, afecta a la zona comprendida dentro del diámetro de cada uno de los aerogeneradores. ZANJA: servidumbre de paso de la línea subterránea de media tensión. VIAL: servidumbre de paso de los caminos por los que circularán personas, vehículos y maquinaria durante la construcción del parque así como durante la etapa de mantenimiento del mismo. PROT. EÓLICA: superficie de protección eólica. Terreno protegido desde el punto de vista eólico para permitir la libre circulación del viento en las proximidades del aerogenerador.